桌球最早用嘅波係用木材或黃銅整嘅，後嚟受到印度象牙裝飾品同高級用具啲嘢影響而改用咗象牙。嗰時一隻象牙可以整五個波，結果每年要有幾萬隻象牙先至可以解決咁火熱嘅桌球用波生意。由於桌球啲波嘅質地要好高，加上要夠圓，而且每隻波嘅重同嘥士都一樣。嗰時由於技術水平比較低，要使好多錢先至可以買到噉嘅波，所以得皇室同貴族啲人先至有。直到1868年，由於桌球喺歐美地區發展得好犀利，加上有好多人玩嗰啲波，結果紐約有間桌球公司出咗＄10000徵求象牙波嘅替代品。嗰時美國塑膠工業之父——希日，用化學方法研製咗樹酯桌球，從而大大噉降低咗桌球用波嘅成本。